Як расказаў Стрыжак Свабодзе, агульны кошт трох машын склаў 11 300 эўра, зь якіх беларусы сабралі каля 10 000. Яшчэ 500 эўра пайшлі на лекі, мэдабсталяваньне й іншыя мэдычныя тавары (кропельніцы, халаты, бялізну). Таксама сіламі ініцыятывы было перавезена каля 4.5 тон гуманітарнай дапамогі (зь іх каля 100 кг — харчаваньне, астатняе — вопратка, абутак, посуд, цацкі, коўдры й пасьцельная бялізна). Таксама на сродкі беларусаў былі ўфандаваныя бясплатныя курсы ангельскай мовы ў Чарнігаве для дзяцей уцекачоў, перасяленцаў і семяў байцоў АТА зь ліку забітых, параненых і зьніклых бязь вестак.